**“Татар халкы һәм Татарстан тарихы”н өйрәнүчеләр арасында үткәрелә торган V республика конкурсы нигезләмәсе**

Татарстан Республикасы мәгариф һәм фән министрлыгы, Татарстан Республикасы Фәннәр академиясе һәм Ш.Мәрҗани исемендәге Тарих институты белән берлектә татар халкы һәм Татарстан тарихы буенча V республика конкурсын үткәрә. Конкурс 2010 нчы елның 1 декабреннән 2011 нче елның 15 маена кадәр дәвам итә.

Татарстан Республикасы мәгариф һәм фән министрлыгы, Татарстан Республикасы Фәннәр академиясе белән берлектә академиянең әйдәп баручы галимнәреннән конкурс комиссиясе составын раслый һәм аның рәисен билгели.

**Конкурсның максаты һәм бурычлары:**

- туган төбәкнең тарихын өйрәнүгә кызыксыну тудыру:

- аеруча сәләтле балаларны ачыклау;

- татар халкы һәм Татарстан тарихын тикшерү эшенә сәләтле яшьләрне тарту;

- укучыларда ватанпәрвәрлек һәм толерантлык тәрбияләү;

- әхлакый камил үрнәкләр булдыру.

**Конкурста катнашучылар**

гомумбелем мәктәпләренең өлкән сыйныф, башлангыч һәм урта һөнәри уку йортлары укучылары.

**Конкурсны оештыру һәм үткәрү тәртибе**

Конкурс ике этапта үткәрелә:

**I тур** укучыларның тикшеренү эшләре конкурсы. Конкурска Татарстан Республикасындагы ике дәүләт теленең берсендә башкарылган эшләрне тәкъдим итәргә мөмкин.

Әлеге турның бурычлары:

конкурсант алдан бирелгән юнәлешләрнең берсен сайлап ала һәм тарихи чыганакларны (документлар, архив, төбәкне өйрәнү материаллары һ.б.) файдаланып, тикшеренү эшен башкара;

тәкъдим ителгән эшләрнең фәнни-тикшеренү рәвешендә булуы шарт.

**I турның** сораулары гаммәви-мәгълүмат чараларында һәм Интернетта биреләчәк. Эшләр электрон һәм язмача (шрифт Times New Roman, 14, 1,5 интервал), 10-15 биттән дә ким булмаган күләмдә тәкъдим ителергә тиеш. Күрсәтелгән вакытка эшләрне Татарстан Республикасы Фәннәр академиясенең Тарих институтына түбәндәге адреска юлларга: 420014, Казан, Кремль, 5 подъезд, 14 бүлмә (тел. 292-17-62) “Тарих буенча V Республика конкурсына”.

Эшләр кире кайтарылмый.

**I тур** өчен темалар:

1) 1920 елларда Идел буендагы ачлык хатирәләрдә һәм гаилә тарихында.   
2) Илебез елъязмасында гаиләм тарихы.

3) Укытучылар (мөгаллимнәр ) династияләре.

**Иң яхшы эшләр аерым җыентыкта басылып чыгачак**.

**I тур** нәтиҗәләре гаммәви-мәгълүмат чараларында һәм tataroved.ru сайтында бастырылачак. Конкурс эшләре җентекләп анализланачак һәм бәяләнәчәк. Бәяләмә биргәндә теманың актуальлегенә һәм ачылышына, эшләрнең тикшеренү характерында булуына, фәнни-белешмә аппаратының грамоталы итеп эшләнүенә аеруча игътибар ителәчәк. Теләүчеләр бәяләмәләр белән ТР ФА Тарих институтының Милли мәгариф тарихы һәм теориясе үзәгендә таныша алачак.

**I турда** җиңеп чыгучыларга **II турда** катнашу өчен рәсми чакыру җибәреләчәк. **II тур** Тарих институтында үтәчәк.

**II тур.**

“Татар халкы һәм Татарстан тарихы” буенча (мәктәп курсы) тестлар формасында үткәрелә (бирем үрнәкләре www.tataroved.ru сайтында биреләчәк).

**II турны** үткәрү датасы конкурс комиссиясе тарафыннан **I тур** тәмамлангач билгеләнә һәм матбугатта игълан ителәчәк.

**II турда** җиңүче, югары уку йортларының тарих бүлекләренә укырга кергәндә, республика олимпиадаларында җиңүчеләр белән бертигез өстенлекләрдән файдалана алачак. Призлы урыннар алучыларга Татарстан Республикасы мәгариф һәм фән министрлыгының Дипломы һәм истәлекле бүләкләре тапшырылачак.

Укучыларның язма эше заявка белән бергә җибәрелә.

Заявка формасы

|  |  |  |  |  |  |  |
| --- | --- | --- | --- | --- | --- | --- |
| Укучының  фамилиясе, исеме | Йорт адресы (индексын күрсәтеп) | Туган елы, рай  оны, мәктә  бе | Паспорт мәгълүмат  лары: серия, номер, кайчан һәм кем тарафыннан бирелгән | ИНН | Иминият таныклы  гы номеры | Укытучы  ның фамилиясе, исеме |
|  |  |  |  |  |  |  |

Өстәмә мәгълүматны түбәндәге телефоннарга шалтыратып белергә мөмкин:

292-17-62 – Татарстан Республикасы Фәннәр академиясенең Тарих институты.

292-27-74 – Татарстан Республикасы мәгариф һәм фән министрлыгының милли мәгариф һәм төбәкара хезмәттәшлек бүлеге.